**ELŐTERJESZTÉS**

****

**BALATONMÁRIAFÜRDŐ KÖZSÉG**

**ÖNKORMÁNYZAT**

**KÉPVISELŐ-TESTÜLETÉNEK**

**2022. októbr 10-ei NYILVÁNOS ÜLÉSÉRE**

**TÁRGY:**

**Helyi adórendelet felülvizsgálata**

1. **forduló)**

**ELŐADÓ:**

**GALÁCZ GYÖRGY**

**POLGÁRMESTER**

Készült: Balatonmáriafürdő Község Önkormányzat Képviselő-testületének 2022. október 10-ei nyilvános ülésére

Tárgy: Helyi adórendelet felülvizsgálata (I. forduló)

**Tisztelt Képviselő-testület!**

Az önkormányzat fenntartható működésének, a közösségi szolgáltatások, a településfejlesztés meghatározó gazdasági alapját az állami támogatások mellett a helyi adóbevételek képezik.

Az önkormányzat legutóbb 2020. január 1. napjával korrigálta – emelte – az építményadó mértékét.

Jelen javaslat a településen lévő nem beépíthető, zömében az un. parti sávban, Parti utcában lévő ingatlanok tekintetében kívánja rendezni a helyzetet.

Ezen a területen található beépíthető és nem beépíthető telek. A nem beépíthető ingatlanokra az 1970-es években építési tilalom feljegyzés is került. A tilalom feljegyzése okafogyottá vált, melynek törlésére is teszek javaslatot.

Azonban a területek hasznosíthatósága, beépíthetősége tekintetében indokolt, hogy ez a telekadó mértékében is tegyen különbséget, de ezen ingatlantulajdonosok is vállaljanak szerepet a közösségi bevételekben.

Összesen: 35 db telek érintett

|  |  |
| --- | --- |
| Összes adó | 954 730 Ft |
| Önkormányzati kedvezmény (1 db mérséklési kérelem) | 24 500 Ft |
| Jelenlegi adó | 930 230 Ft |

|  |  |
| --- | --- |
| Összesen adóztatott m2 | 18 606 m2 |
| Kedvezmény (15 db építési tilalom + 1 db mérséklési kérelem) | 4 617m2+350 m2= 4 967 m2 |
| Jelenleg adóztatott | 13 639 m2 |

|  |  |  |
| --- | --- | --- |
| 35 db telek összterülete | 23 207 m2 | |
| Jelenleg adóztatott | 13 639 m2 (építési tilalom miatt) | 18 024 m2 (építési tilalom nélkül lenne) |
| 7 db telek nincs adóztatva | 3 494 m2 (építési tilalom miatt) | 4 601 m2 (építési tilalom nélkül lenne) |

Az adómérték változás során számolni kell: 23 207 m2 (ha nincs építési tilalom)

|  |  |
| --- | --- |
| 70 Ft-os adótétel (kedvezmény nélkül) | 1 624 490 Ft |
| 60 Ft-os adótétel (10 ft-os kedvezmény) | 1 392 420 Ft |
| 50 Ft-os adótétel (20 ft-os kedvezmény) | 1 160 350 Ft |
| 40 Ft-os adótétel (30 ft-os kedvezmény) | 928 280 Ft |
| 35 Ft-os adótétel (35 ft-os kedvezmény) | 812 245 Ft |
| 30 Ft-os adótétel (40 ft-os kedvezmény) | 696 210 Ft |
| 25 Ft-os adótétel (45 ft-os kedvezmény) | 580 175 Ft |
| 20 Ft-os adótétel (50 ft-os kedvezmény) | 464 140 Ft |
| 15 Ft-os adótétel (55 ft-os kedvezmény) | 348 105 Ft |
| 10 Ft-os adótétel (60 ft-os kedvezmény) | 232 070 Ft |

A fenti számítások alapján javaslom, 30-40 Ft-os adótétel között állapítsa meg a képviselő-testület az adómértéket. E tételt a 6.§ (3) bekezdésében szabályoznánk.

Javaslom a telekadó tekintetében a magánút területet a fizetés alól mentesíteni.

Idegenforgalmi adó tekintetében a jogszabályi környezet miatt a következő módosítást javaslom:

A turisztikai térségek fejlesztésének állami feladatairól szóló 2016. évi CLVI. törvény hatálya az 1. §-ben foglaltak szerint többek között a szálláshely-szolgáltatókra és szálláshely-szolgáltatást igénybe vevő és a szálláshelyet vele együtt igénybe vevő személyekre, terjed ki. Ezen személyek egyéb nyilvántartás vezetésére nem kötelezettek (NTAK)

Azon magánszemélyek akik ezen törvény hatálya alá nem tartoznak, de ingatlanukban vendégeket fogadnak, a Htv., az Art és a helyi rendelet alapján olyan nyilvántartás vezetésére kötelezettek, amelyekből megállapítható az adó alapja, az adó összege illetve az alkalmazható mentesség.

A módosítások hatályba lépésének napja 2023. január 1.

A pirossal jelölt részek a tervezett módosításokat tartalmazzák, jelenleg hatályos adórendeletünkben.

Balatonmáriafürdő, 2022. 10. 07.

Galácz György Mestyán Valéria

polgármester címzetes főjegyző

**Balatonmáriafürdő Község Önkormányzat Képviselő-testülete 16/2014. (XI.21..) önkormányzati rendelete**

**a helyi adókról**

Balatonmáriafürdő Község Önkormányzatának Képviselő-testülete a helyi adókról szóló 1990. évi C. törvény (a továbbiakban: Htv.) 1. § (1) bekezdésében foglalt felhatalmazása alapján, az Alaptörvény 32. cikk (1) bekezdés h) pontjában meghatározott feladatkörében eljárva a következőket rendeli:

**1. §**

E rendelet alkalmazásában

*a)* életvitelszerű lakóhely: a magánszemély által a tárgyév teljes időszakában folyamatosan, megszakítás nélkül ténylegesen lakott lakóingatlan, és ahonnan életét szervezi, és életviteléhez szükséges tevékenységét folytatja, és levelezési címként az adó tárgyát képező ingatlan és az adózó szerepel az adóhatóságnál, a közműszolgáltatónál

*b)* életvitelszerű lakóhely igazolása: az életvitelszerű lakóhelyet az adófizetésre kötelezett magánszemély nyilatkozattal és az ezt alátámasztó tény dokumentumokkal igazolja.

*c)* állami támogatás: az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 2. § 1. pontja szerinti támogatás,

*d)* egy és ugyanazon vállalkozás: az 1407/2013/EU bizottsági rendelet 2. cikk (2) bekezdése szerinti vállalkozás.

**2. §**

Az Önkormányzat a következő helyi adókat vezeti be:

*a)* építményadót a lakás és nem lakás céljára szolgáló építményekre,

*b)* telekadót a telekre,

*c)* idegenforgalmi adót a nem állandó lakosként való tartózkodásra,

*d)* iparűzési adót a vállalkozási tevékenységet gyakorló vállalkozókra.

**1. Építményadó**

**3. §**

Az építményadó alapja az építmény m²-ben számított hasznos alapterülete.

**4. §**

Az adó mértéke 900 Ft/m2/év.

**5. §**

Mentes az adó alól

*a)* a helyi adókról szóló 1990. évi C. törvény építményadóra vonatkozó adómentes építmény

*b)* valamennyi lakás esetében a lakásban életvitelszerűen lakó tulajdonos, egyenes ági és közeli hozzátartozók után személyenként 25 m 2 ,

*c)* a 70 év feletti egyedül álló vállalkozói tevékenységet nem folytató magánszemély építményének 50 m2-re, amennyiben tényleges életvitelszerű lakóhelye Balatonmáriafürdő község területén van.

*d)* a fedett nyitott terasz, kivéve a vállalkozási tevékenységhez használt terasz,

*e)* a magánszemély tulajdonában álló hétvégi ház, üdülő és a hozzá tartozó garázs és egyéb felépítmény esetében - egyenes ági és közeli hozzátartozó - után személyenként 25 m 2 , amennyiben az épületben legalább 5 éve ténylegesen, életvitelszerűen lakik, és másutt lakástulajdonnal, vagy lakás vagyoni értékű jogával lakóépülettel nem rendelkezik, és ezt a tényt nyilatkozattal támasztja alá.

**6. §**

(1) Vállalkozói tevékenységet nem folytató magánszemély tulajdonában álló üdülőépület, hétvégi ház és a hozzá tartozó egyéb nem lakás céljára szolgáló épület 150 Ft/m2/év adókedvezményre jogosult, ha Magyarország területén ténylegesen életvitelszerűen lakik.

(2) Vállalkozói tevékenységet nem folytató magánszemély tulajdonában álló lakás és a lakáshoz tartozó egyéb nem lakás céljára szolgáló épület 600/Ft/m2/év kedvezményre jogosult, ha a lakás tulajdonosa, egyenesági és közeli hozzátartozó az önkormányzat illetékességi területén azt ténylegesen, életvitelszerűen használja lakóhelyéül.

(3) Vállalkozói tevékenységet nem folytató magánszemély tulajdonában álló lakás és a hozzá tartozó  egyéb nem lakás céljára szolgáló épület 150 Ft/m2/év adókedvezményre jogosult, ha Magyarország területén ténylegesen életvitelszerűen lakik.

**2. Telekadó**

**7. §**

Az adó alapja a telek m2-ben számított területe.

**8. §**

Az adó mértéke 70 Ft/m2/év.

**9. §**

Mentes az adó alól

*a)* a Htv. 19. §. ~~(1) bekezdés~~ a) pontjában meghatározott telekrésszel együtt a vállalkozónak nem minősülő magánszemély tulajdonában lévő lakóépülettel beépített telek 750 m2-e, és a nem lakás céljára szolgáló építménnyel beépített telek 550 m2-e,

*b)* a strandfürdő művelési ágban nyilvántartott telek, amennyiben az kizárólagosan közösségi célt szolgál,

*c)* az önkormányzat illetékességi területén lévő külterületi telek,

*d) magánút*

**10. §**

(1) Az önkormányzat illetékességi területén vállalkozói tevékenységet nem folytató magánszemély tulajdonában lévő hétvégi házhoz, üdülőhöz tartozó beépített telek után 40 Ft/m2/év adókedvezményre jogosult.

(2) Az önkormányzat illetékességi területén vállalkozói tevékenységet nem folytató magánszemély tulajdonában lévő lakáshoz tartozó beépített telek után 50 Ft/m2/év adókedvezményre jogosult amennyiben tényleges életvitelszerű lakóhelye Balatonmáriafürdő községben van.

(3) Az önkormányzat illetékességi területén vállalkozói tevékenységet nem folytató magánszemély tulajdonában lévő lakáshoz tartozó beépített telek után 40 Ft/m2/év adókedvezményre jogosult.

(4) A vállalkozói tevékenységet nem folytató magánszemély tulajdonában álló nem beépíthető telek XXX Ft/m2/év adókedvezményre jogosult.

**3. Idegenforgalmi adó**

**11. §**

Az adó alapja a megkezdett vendégéjszakák száma.

**12. §**

Az adó mértéke személyenként és vendégéjszakánként 400.-Ft

**13. §**

Mentes az adó alól az önkormányzat által meghívott bel- és külföldi vendég.

**14. §**

(1) *Az adó beszedésére kötelezett az általa beszedett adóról az adó alapjának és összegének megállapítására alkalmas nyilvántartást vezet, és az adózónak bizonylatot ad.*

(2) A nem kereskedelmi célú szálláshelyen nyilvántartást kell vezetni, melynek tartalmazni kell

*a)* a szálláshely megnevezését és címét,

*b)* a vendég vezeték és utónevét, születési helyét, idejét, állampolgárságát, lakcímét, személyi igazolvány, vagy útlevél számát,

*c)* a vendég érkezésének és távozásának időpontját,

*d)* az adómentességre jogosító tartózkodás pontos megjelölését,

*e) a beszedett idegenforgalmi adó összegét.*

*(3) A Htv. 31. §-ában meghatározott adómentesség igénybevétele esetén annak feltételeit utólag ellenőrizhető módon igazolni kell. Munkavégzés miatt igénybevett adómentesség esetén a vendégnyilvántartás mellé csatolni kell a munkáltató cég igazolását, mely tartalmazza a Htv-ben meghatározott adómentesség feltételeit, ennek hiányában az adót meg kell fizetni.*

**4. Helyi iparűzési adó**

**15. §**

(1) Állandó jelleggel végzett iparűzési tevékenység esetében az adó évi mértéke az adóalap   
2 %-a.

(2) Ideiglenes tevékenység esetén az iparűzési adó mértéke naponként 2 500 Ft.

(3) Mentes az adó megfizetése alól az a háziorvos vállalkozó, vagy vállalkozás akinek, vagy amelynek vállalkozási szintű iparűzési adóalapja az adóévben a 20 millió forintot nem haladja meg.

(4) A 15. § (3) bekezdésben meghatározott adómentesség formájában nyújtott támogatás csekély összegű támogatásnak minősül, amelyet kizárólag az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról szóló, 2013. december 18-i 1407/2013/EU bizottsági rendelet (HL L 352, 2013. 12.24. 1.o) (a továbbiakban 1407/2013/EU bizottsági rendelet) szabályai alapján lehet nyújtani.

(5) A kedvezményezett az adómentesség következtében megszerzett előnyt – az 1407/2013/EU bizottsági rendelet 1. cikke (2) bekezdésének kivételével – nem használhatja az 1407/2013/EU bizottsági rendelet 1. cikkének (1) bekezdésében meghatározott kivételek szerinti célokra, továbbá – az 1407/2013/EU bizottsági rendelet 3. cikk (2) bekezdésének megfelelően – közúti kereskedelmi árufuvarozás ellenszolgáltatás fejében történő végzése céljából teherszállító jármű vásárlására.

(6) A kedvezményezettnek az 1407/2013/EU bizottsági rendelet 5. cikkének (1) bekezdése figyelembevételével – az ott meghatározott feltételek teljesítésének megállapítására alkalmas módon – nyilatkoznia kell a részére a támogatás odaítélésének évében és az azt megelőző két pénzügyi évben nyújtott csekély összegű támogatások támogatástartalmáról. A nyilatkozat jelen rendelet 1. mellékletét képezi.

(7) A kedvezményezett és az 1407/2013/EU bizottsági rendelet 2. cikk (2) bekezdése szerinti, egy és ugyanazon vállalkozás részére a folyó pénzügyi évben, valamint az azt megelőző két pénzügyi év során az 1407/2013/EU bizottsági rendelet alapján odaítélt csekély összegű támogatások bruttó támogatástartalma tagállamonként nem haladhatja meg a 200.000 eurónak, közúti kereskedelmi árufuvarozást ellenszolgáltatás fejében végző vállalkozások esetében a 100.000 eurónak megfelelő forintösszeget, figyelembe véve az 1407/2013/EU bizottsági rendelet 3. cikkének (8) és (9) bekezdését is. Az átváltásnál az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 35. §-a alapján kell eljárni.

(8) Az 1407/2013/EU bizottsági rendelet alapján nyújtott csekély összegű támogatás az Európai Unió működéséről szóló szerződés 107. és 108. cikkének az általános gazdasági érdekű szolgáltatást nyújtó vállalkozások számára nyújtott csekély összegű támogatásokra való alkalmazásáról szóló, 2012. április 25-i 360/2012/EU bizottsági rendeletnek (HL L 114., 2012.4.26., 8. o.) megfelelően nyújtott csekély összegű támogatással a 360/2012/EU bizottsági rendeletben meghatározott felső határig halmozható. Az 1407/2013/EU bizottsági rendelet szerinti csekély összegű támogatás más csekély összegű támogatásokról szóló rendeleteknek megfelelően nyújtott csekély összegű támogatással az 1407/2013/EU bizottsági rendelet 3. cikkének (2) bekezdésében meghatározott felső határig halmozható.

(9) A csekély összegű támogatás nem halmozható azonos támogatható költségek vonatkozásában vagy azonos kockázatfinanszírozási célú intézkedés vonatkozásában nyújtott állami támogatással, ha a támogatások halmozása túllépi bármely csoportmentességi rendeletben vagy a Bizottság által elfogadott határozatban az egyes esetek meghatározott körülményeire vonatkozóan rögzített maximális intenzitást vagy összeget.

(10) A támogatást nyújtó (önkormányzat) írásban tájékoztatja a kedvezményezettet a támogatás bruttó támogatási egyenértékben kifejezett összegéről és arról, hogy az csekély összegűnek minősül. Az igazolás jelen rendelet 2. mellékletét képezi.

(11) A kedvezményezettnek a támogatáshoz kapcsolódó iratokat az odaítélést követő 10 évig meg kell őriznie, és a támogatást nyújtó ilyen irányú felhívása esetén a támogatott köteles azokat bemutatni. A csekély összegű támogatási jogcímen nyújtott támogatásokról az Európai Bizottság kérésére 20 munkanapon belül információt kell szolgáltatni.

**5. Hatálybalépés**

**16. §**

~~(1) A rendelet 2015. január 1. napján lép hatályba.~~

~~(2) Hatályát veszti a helyi adókról szóló 21/2013.(XI.25.) önkormányzati rendelet~~