**ELŐTERJESZTÉS**

****

**BALATONMÁRIAFÜRDŐ KÖZSÉG**

**ÖNKORMÁNYZAT**

**KÉPVISELŐ-TESTÜLETÉNEK**

**2022. október 10-ei NYILVÁNOS ÜLÉSÉRE**

**TÁRGY:**

**VODAFONE BÁZISÁLLOMÁS LÉTESÍTÉSE A KÖZÖS HIVATAL ÉPÜLETÉN**

**ELŐADÓ:**

**GALÁCZ GYÖRGY**

**POLGÁRMESTER**

**Készült:** Balatonmáriafürdő Község Önkormányzati Képviselő-testületének 2022. október 10-ei nyilvános testületi ülésére

**Tárgy:** Vodafone bázisállomás létesítése a Közös Hivatal épületén

**Tisztelt Képviselő-testület!**

A Sekli Bt. 1126 Budapest Hollósy S. u. 25.szám alatti cég a Vodafone bázisállomás kiépítésében működik közre.

Balatonkeresztúr és Balatonmáriafürdő területén a szolgáltatás megfelelő biztosításának elősegítésére egy új bázisállomás megvalósítása szükséges.

Műszaki szempontból a közös hivatal épületének tetejére terveznék az állomást.

A jelenleg fent levő szolgáltatók eszközei kapcsán az egyeztetést a cég velük megoldja.

A lépcsőfeljáró feletti – kiugró – részre gondoltak, amelyen egy 4 m magas tartószerkezet lenne.

Egyelőre műszaki dokumentumokat nem készítettek, mivel az épület tulajdonosainak az előzetes, elvi döntése a munkát megelőzi.

A mellékelt átirat szerint a Vantege Towers évi 2 millió Ft + áfa , infláció követő bérleti díjat ajánl fel.

Miután az épület 50-50 %-ban Balatonkeresztúr illetve Balatonmáriafürdő Önkormányzatainak tulajdonát képezi, ezért szükséges mindkét fél nyilatkozata.

**Döntési javaslat:**

Balatonmáriafürdő Község Önkormányzat Képviselő-testülete a Vantage Towers (Vodafone) bázisállomás - mint nemzetgazdasági szempontból kiemelt beruházást, valamint a település szolgáltatási lehetőségeinek biztosítását szolgáló fejlesztés – telepítését az ½ tulajdoni arányú Balatonkeresztúr Ady Endre u. 52. szám alatti épület tetőzetének 1.000.000 Ft + áfa – infláció követő bérleti díj elfogadásával engedélyezi.

Határidő: 5 nap értesítésre

Felelős: Mestyán Valéria címzetes főjegyző

Balatonmáriafürdő, 2022. 10. 07.

Galácz György sk.

polgármester