**ELŐTERJESZTÉS**

****

**BALATONMÁRIAFÜRDŐ KÖZSÉG**

**ÖNKORMÁNYZAT**

**KÉPVISELŐ-TESTÜLETÉNEK**

**2022. OKTÓBER 10-EI NYILVÁNOS ÜLÉSÉRE**

**TÁRGY:**

**A KÉPVISELŐ-TESTÜLET SZERVEZETI ÉS MŰKÖDÉSI SZABÁLYZATÁRÓL SZÓLÓ 18/2019.(X.24.) ÖNKORMÁNYZATI RENDELET MÓDOSÍTÁSA**

**ELŐADÓ:**

**MESTYÁN VALÉRIA**

**CÍMZETES FŐJEGYZŐ**

Készült: Balatonmáriafürdő Község Önkormányzat Képviselő-testületének 2022. október 10-ei nyilvános ülésére

Tárgy: A Képviselő-Testület Szervezeti és Működési Szabályzatáról szóló 18/2019.(X.24.) önkormányzati rendelet módosítása

**Tisztelt Képviselő-testület!**

Balatonmáriafürdő Község Önkormányzat Képviselő-testülete a helyi önkormányzati képviselők és polgármester választást követő alakuló ülésén, 2019. október 24-én fogadta el Szervezeti és Működési Szabályzatát.

A rendelet módosítására teszek javaslatot a kulturális ágazatot érintő bérfejlesztésre kapott támogatás elszámolása kapcsán:

Balatonmáriafürdő az EMET/1441-1602/2022. szám alatti támogatói okiratával és KBFT-E-22-1620 számon nyilvántartott támogatási igénye alapján 549 451 Ft támogatásban részesült 2022.01.01-12.31. közötti időszakra, melynek elszámolási határideje 2023.03.31.

A napokban megérkezett elszámolási útmutató szerint a bérköltség és a munkáltatót terhelő járulékok a 082094 közművelődés- kulturális alapú gazdaságfejlesztés kormányzati funkciószámon (cofog) könyvelt tételekkel számolható el. Ez a funkciószám nem szerepel a rendelet 1. mellékletében, így a törzskönyvi nyilvántartásban sem.

Emiatt szükséges a rendelet módosítása.

A fentiekre tekintettel a Szervezeti és Működési Szabályzat módosítását terjesztem elő a következők szerint:

**Balatonmáriafürdő Község Önkormányzata Képviselő-testületének .../.... (...) önkormányzati rendelete**

**a képviselő-testület Szervezeti és Működési Szabályzatáról szóló 18/2019.(X.24.) önkormányzati rendelet módosításáról**

Balatonmáriafürdő Község Önkormányzat képviselő-testülete az Alaptörvény 32. cikk (2) bekezdésében kapott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

1. §

A képviselő-testület Szervezeti és Működési Szabályzatáról szóló Balatonmáriafürdő Község Önkormányzat Képviselő-testülete 18/2019. (X.24..) önkormányzati rendelete 1. melléklete helyébe az 1. melléklet lép.

2. §

Ez a rendelet a kihirdetését követő napon lép hatályba.

„1. melléklet

Az ellátandó, és a kormányzati funkció szerint besorolt alaptevékenységek, rendszeresen ellátott vállalkozási tevékenységek, telephelyek

| **Kormányzati funkció** | **megnevezés** |
| --- | --- |
| 011130 | Önkormányzatok és önkormányzati hivatalok jogalkotó és általános igazgatási tevékenysége |
| 013320 | Köztemető-fenntartás és működtetés |
| 013350 | Az önkormányzati vagyonnal való gazdálkodással kapcsolatos feladatok |
| 016080 | Kiemelt állami és önkormányzati rendezvények |
| 041233 | Hosszabb időtartamú közfoglalkoztatás |
| 041237 | Közfoglalkoztatási mintaprogram |
| 045160 | Közutak, hidak, alagutak üzemeltetése, fenntartása |
| 047410 | Ár- és belvízvédelemmel összefüggő tevékenységek |
| 051030 | Nem veszélyes (települési) hulladék vegyes (ömlesztett) begyűjtése, szállítása, átrakás |
| 062020 | Településfejlesztési projektek és támogatásuk |
| 064010 | Közvilágítás |
| 066010 | Zöldterület-kezelés |
| 066020 | Város- és községgazdálkodási egyéb szolgáltatások |
| 072111 | Háziorvosi alapellátás |
| 074031 | Család és nővédelmi egészségügyi gondozás |
| 074032 | Ifjúság-egészségügyi gondozás |
| 081061 | Szabadidős park, fürdő és strandszolgáltatás |
| 082042 | Könyvtári állomány gyarapítása, nyilvántartása |
| 082044 | Könyvtári szolgáltatások |
| 082064 | Múzeumi közművelődési, közönségkapcsolati tevékenység |
| 082091 | Közművelődés- közösségi és társadalmi részvétel fejlesztése |
| 082092 | Közművelődés- hagyományos közösségi kulturális értékek gondozása |
| **082094** | **Közművelődés – kulturális alapú gazdaságfejlesztés** |
| 083020 | Könyvkiadás |
| 091140 | Óvodai nevelés, ellátás működtetési feladatai |
| 096015 | Gyermekétkeztetés köznevelési intézményben |
| 102031 | Idősek nappali ellátása |
| 106020 | Lakásfenntartással, lakhatással összefüggő ellátások |

**Az önkormányzat telephelyei:**

1. Háziorvosi Szolgálat 8648 Balatonkeresztúr Zrínyi Miklós u. 2.
2. Helytörténeti Gyűjtemény 8647 Balatonmáriafürdő Gróf Széchényi Imre tér 9.
3. Andrássy Mária Közösségi Ház 8647 Balatonmáriafürdő Bajcsy-Zs. u. 257.
4. Településüzemeltetés 8647 Balatonmáriafürdő Gróf Széchenyi Imre tér 9.
5. Védőnői Szolgálat 8648 Balatonkeresztúr Keszeg u. 7.
6. Településüzemeltetés (telephely): 8647 Balatonmáriafürdő Vasút tér 4.

**TÁJÉKOZTATÓ AZ ELŐZETES HATÁSVIZSGÁLAT EREDMÉNYÉRŐL**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rendelet-tervezet címe:** | Balatonmáriafürdő Község Önkormányzata  Szervezeti és Működési Szabályzatának módosításáról | | | | | | | |
| **Rendelet-tervezet valamennyi jelentős hatása, különösen** | | | | | | | | |
| Társadalmi, gazdasági  hatás: | | Költségvetési hatás: | | Környezeti, egészségügyi  következmények: | | Adminisztratív  terheket  befolyásoló hatás: | Egyéb hatás: | |
| Balatonmáriafürdő Község Önkormányzata 2022. évben támogatást nyert a kulturális ágazatot érintő bérfejlesztésre. A támogatás a 082094 cofogon könyvelt bérköltség és munkáltatót terhelő járulékokra számolható el. | | Nem megfelelő helyen történ könyvelés esetén a támogatás elszámolása nem lehetséges. | | Nincs. | | Nincs. | Nincs. | |
| **A rendelet megalkotása szükséges, mert:** Az SzmSz-ben felsorolt cofog alapján kerülhet a törzskönyvi nyilvántartásba feltüntetésre a 082094 közművelődés-kulturális alapú gazdaságfejlesztés, és számolható el a 2022. évre kapott kulturális ágazatot érintő bérfejlesztési támogatás. | | | | | | | | |
| **A rendelet megalkotásának elmaradása esetén várható következmények:** nincs | | | | | | | | |
| **A rendelet alkalmazásához szükséges feltételek:** | | | | | | | | |
| Személyi: | | | Szervezeti: | | Tárgyi: | | | Pénzügyi: |
| Rendelkezésre állnak. | | | Rendelkezésre állnak. | | Rendelkezésre állnak. | | | Rendelkezésre állnak. |

Balatonmáriafürdő, 2022. 10. 03.

Mestyán Valéria

címzetes főjegyző